Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: 281/2001. (XII. 26.) Korm. rendelet (a továbbiakban: Öbr.)
Paragraph Index: 337

(9) A pénztárnak a befektetett pénzügyi eszközök, valamint a forgóeszközök között kimutatott értékpapírokhoz kapcsolódóan folyamatos, naprakész analitikus nyilvántartást kell vezetnie. Az értékpapírok analitikus nyilvántartásának legalább a következõ adatokat kell tartalmaznia: vagyonkezelõnként elkülönítetten értékpapír fajtánként az értékpapír azonosító adatait, az értékpapírokkal kapcsolatos tranzakciókat (vásárlás, eladás, lejárat, kamat-, illetve osztalék fizetés) a tranzakció idõpontját, az értékpapír névértékét, vételárát, illetve eladási árát, kamatozó értékpapírok esetében a vételárban, illetve eladási árban felhalmozott kamat összegét, az értékpapír beszerzési (könyv szerinti) értékét, eladáskor az értékpapír könyv szerinti értékének csökkenését, az eladáskor realizált kamat, árfolyamnyereség, illetve árfolyamveszteség összegét. A mérlegfordulónapi és negyedév végi értékeléshez kapcsolódóan az analitikus nyilvántartásban ki kell mutatni az értékpapírok piaci értéke és könyv szerinti értéke közötti különbözet összegét, azon belül az idõarányosan járó kamat, járó osztalék, devizaárfolyam változásából adódó árfolyamnyereség, árfolyamveszteség összegét, valamint az egyéb piaci értékítéletbõl adódó értékkülönbözeteket árfolyamnyereség, illetve árfolyamveszteség megbontásban. Az analitikus nyilvántartást úgy kell kialakítani, hogy az értékpapír állományában eladásakor, kamatfizetéskor vagy osztalék fizetéskor az értékelési különbözet változása is nyomon követhetõ legyen. Amennyiben a folyamatosan, naprakészen vezetett analitikus nyilvántartás adatai alapján az értékpapír ügyletekkel és az értékpapír értékelésével kapcsolatos valamennyi gazdasági esemény nyomon követhetõ, akkor azokat a fõkönyvi könyvelésben meghatározott idõközönként — legalább havonta — gazdasági esemény típusonként összesítetten, az analitika feladása alapján lehet elszámolni. Az analitikus nyilvántartásból készített összesítõ feladás alapján történõ fõkönyvi könyvelés során biztosítani kell az analitikus és fõkönyvi könyvelés egyezõségét.”

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes